	     Eelnõu                                                                                                                                                                                                                                                                                                                                          

NARVA  LINNAVALITSUS


KORRALDUS 

	Narva
	                                                                                            …………….. 2009. a.   nr 

	 
	 


Ehitiste kasutuslubade väljastamine

 

1. ASJAOLUD JA MENETLUSE KÄIK 
 

Läbivaatamiseks laekusid ehitiste omanikelt ehitiste kasutuslubade väljastamise taotlused koos   ehitamise tehniliste dokumentidega ja makstud riigilõivuga.

 

2.    ÕIGUSLIKUD ALUSED
 

2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

 

2.2. Narva Linnavolikogu 20. märtsi 2003.a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine".

2.3. Ehitusseaduse § 33 lõige 1 kohaselt kasutusloa väljastab ja tunnistab kehtetuks  kohalik omavalitsus.

 

2.3. Ehitusseaduse § 33 lõige 2 kohaselt tuleb kasutusloa saamiseks esitada kasutusloa taotlus, ehitusprojekt mille kohaselt ehitis on ehitatud, tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus. Esitada õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist. Esitada õigusaktis sätestatud juhtudel kirjalik nõusolek ehitise või selle osa kasutusele võtmiseks. Tasuda riigilõiv.

 

2.4. Ehitusseaduse § 33 lõige 5 kohaselt ehitise osale võib anda kasutusloa, kui ehitise osa on võimalik funktsionaalselt ja ohutult kasutada.

 

2.4. Ehitusseaduse § 33 lõige 8 kohaselt mitme  isiku  ühises omandis oleva ehitise korral peavad kasutusloa taotluse esitama ehitise omanikud ühiselt.
                                                       3. OTSUS

 

Vastavalt omanike taotlustele väljastada järgmistele ehitistele kasutusload:

 

3.1. Haigla tn 1 keldrikorruse rekonstrueeritud ruumidele; 
3.2. Metsaonnid AÜ Mesika tn 13 asuvale aiamajale ja saunale;

3.3. Gvozdika AÜ Päevalille tn 86 asuvale aiamajale;

3.4. Gamma AÜ Papli tn 81 asuvale aiamajale;

3.5. Ogonjok AÜ Ilvese tn 116 asuvale aiamajale;

3.6. Kosmonaudi tn 4 eriarsti vastuvõtu ruumidele

 

                                                      4.  RAKENDUSSÄTTED

 

 4.1. Korraldus jõustub seadusega sätestatud korras.



 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

